**Kúpna zmluva č. ...**

uzatvorená podľa ust. § 409 a nasl. zákona č. 513/1991 Zb. Obchodný zákonník (ďalej len „**Zmluva**“)

Zmluvné strany:

**Kupujúci:** **Hlavné mesto Slovenskej republiky Bratislava**

Sídlo: Primaciálne námestie 1, 814 99 Bratislava

Konajúci: Mgr. Ctibor Košťál, riaditeľ magistrátu v zmysle Podpisového poriadku platného a účinného v čase podpisu tejto zmluvy

 IČO: 00 603 481

 DIČ: 2020372596

IČ DPH:

 Bankové spojenie: Československá obchodná banka, a.s.

IBAN: SK37 7500 0000 0000 2582 9413

BIC: CEKOSKBX

 (ďalej len „**Kupujúci**“)

a

**Predávajúci:**

Sídlo:

Registrácia:

 zastúpená :

Konajúci:

IČO:

DIČ:

IČ DPH:

Bankové spojenie:

BIC:

 (ďalej len „**Predávajúci**“ a spolu s Kupujúcim ďalej len „**Zmluvné strany**“)

**Úvodné ustanovenia**

Kupujúci ako verejný obstarávateľ na obstaranie predmetu Zmluvy použil postup verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „**Zákon o verejnom obstarávaní**“). Na základe výsledkov verejného obstarávania sa Kupujúci ako verejný obstarávateľ a Predávajúci ako úspešný uchádzač dohodli na uzatvorení tejto Zmluvy.

Zmluvné strany berú na vedomie, že Kupujúci podľa § 11 ods. 1 ZVO nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora.

Predávajúci prehlasuje, že je a počas celého trvania Zmluvy ostane zapísaný v registri partnerov verejného sektora v zmysle § 11 ZVO.

Zmluvné strany berú na vedomie, že predpokladom pre kúpu Tovaru je pridelenie nenávratného finančného príspevku zo strany Fondu na podporu športu, ktorý je verejnoprávnou inštitúciou zabezpečujúcou podporu a rozvoj športu, ktorá vznikla na základe zákona č. 310/2019 Z. z. v znení neskorších predpisov (zákon. č. 323/2020 Z. z.), (ďalej tiež „NFP“) umožňujúceho spolufinancovanie predmetu zmluvy (kúpu Tovaru), t. j. samotná kúpa Tovaru je podmienená pridelením a faktickým uhradením NFP na účet Kupujúceho. V prípade, že NFP a/alebo ktorákoľvek jeho časť nebudú Kupujúcemu poskytnuté a/alebo uhradené v zmysle vyššie uvedeného, Kupujúci má právo jednostranne odstúpiť od tejto zmluvy a Predávajúcemu z tohto dôvodu nevzniká nárok na náhradu škody v žiadnom rozsahu.

**Čl. I.**

**Predmet Zmluvy**

1. Predmetom zmluvy je záväzok Predávajúceho :
2. dodať Kupujúcemu: **Zariadenie na úpravu ľadovej plochy so spaľovacím pohonom –** presný typ: .......................... **+**  **Zariadenie na úpravu ľadovej plochy s elektrickým pohonom –** presný typ: ..........................(ďalej len ,,**Tovar**“), a odovzdať doklady, ktoré sa na Tovar vzťahujú a
3. previesť na Kupujúceho vlastnícke právo k Tovaru a
4. poskytnúť Kupujúcemu Záručnú dobu v trvaní .........mesiacov odo dňa prevzatia Tovaru Kupujúcim. Pre vylúčenie pochybností sa v prípade uplatnenia práv z výrobnej záruky Predávajúci zaväzuje bezodplatne vymeniť chybný Tovar, alebo jeho časť vrátane bezodplatného poskytnutia práce súvisiacej s výmenou v lehote 24 hodín od písomného oznámenia Kupujúceho. pokiaľ sa zmluvné strany nedohodnú inak a
5. Technická špecifikácia Tovaru a presný typ tovaru sú uvedené v prílohe Zmluvy
6. Kupujúci sa zaväzuje riadne dodaný Tovar prevziať a zaplatiť za neho dohodnutú Kúpnu cenu podľa podmienok tejto Zmluvy.

**Čl. II.**

**Dodacie podmienky a čas plnenia**

1. Miesto dodania Tovaru je: TIPOS Aréna - Zimný štadión Ondreja Nepelu, Odbojárov 9, 831 04 Bratislava.
2. **Dodávku Tovaru** sa zaväzuje Predávajúci zabezpečiť v termíne podľa jeho záväznej ponuky alebo iného dokumentu predloženého Predávajúcim v procese verejného obstarávania. Pre vylúčenie pochybností platí, že termín dodania Tovaru je záväzný pre Predávajúceho tak ako je uvedený v ponuke, alebo inom dokumente Predávajúceho predloženého v rámci verejného obstarávania. Predávajúci berie na vedomie, že v prípade ak nedodá v zmysle stanovenej lehoty dodania, Kupujúci má právo jednostranne odstúpiť od tejto Zmluvy a Predávajúcemu z tohto dôvodu nevzniká nárok na náhradu škody v žiadnom rozsahu. Predávajúci má právo dodať tovar aj v skoršom termíne. O skoršom termíne dodania sa Predávajúci zaväzuje písomne informovať Kupujúceho v predstihu najmenej 5 pracovných dní pred plánovaným termínom dodania podľa predchádzajúceho bodu. Kupujúci sa zaväzuje Tovar prevziať v skoršom termíne v súlade s týmto bodom. Predávajúci sa zaväzuje dodať Tovar do miesta dodania TIPOS Aréna - Zimný štadión Ondreja Nepelu, Odbojárov 9, 831 04 Bratislava riadne a včas, s odbornou starostlivosťou, v súlade s požiadavkami právnych predpisov, ktoré sa na Tovar vzťahujú a v zmysle podmienok dohodnutých v Zmluve. Povinnosťou Predávajúceho v rámci dodávky Tovaru je zaučenie obsluhy Kupujúceho.
3. Predávajúci je povinný dodať Tovar bez ťarchy, ktorá by obmedzovala vlastnícke právo Kupujúceho, resp. ktorá by Kupujúceho akokoľvek obmedzovala v užívaní dodaného Tovaru.
4. Predávajúci je povinný upovedomiť Kupujúceho o termíne dodania a odovzdania Tovaru dva pracovné dni vopred písomne v elektronickej podobe.
5. Za doklad potrebný na prevzatie a užívanie Tovaru sa považuje dodací list na Tovar (ďalej aj ako „Dodací list“) podpísaný obidvoma Zmluvnými stranami, ktorý sa vyhotoví **po riadnom dodaní a po odskúšaní jeho funkčnosti**.
6. Bez podpísaného Dodacieho listu sa predmet Zmluvy nepovažuje za splnený a/alebo dodaný v zmysle Zmluvy.
7. Kupujúci je povinný po dodaní Tovaru od Predávajúceho ho prezrieť za účelom zistenia jeho prípadných zjavných vád. V prípade zistenia zjavných vád, je Kupujúci oprávnený odmietnuť prevziať Tovar od Predávajúceho až do odstránenia zistených vád.
8. V prípade podľa bodu 2.8. Čl. II. Zmluvy sa o odmietnutí prevzatia Tovaru spíše písomný záznam, ktorý musí byť podpísaný oboma Zmluvnými stranami a v ktorom sa uvedú zistené vady. Predávajúci je povinný odstrániť Kupujúcim zistené a vytknuté vady v primeranej lehote a to do 3 pracovných dní odo dňa ich vytknutia v písomnom zázname, ak sa Zmluvné strany nedohodnú inak.

**Čl. III.**

**Cena a platobné podmienky**

1. Cena za Tovar podľa Čl. I. Zmluvy je dohodnutá Zmluvnými stranami v súlade so zákonom
č. 18/1996 Z. z. o cenách a na **základe cenovej ponuky Predávajúceho** zo dňa **......................** Cena za Tovar je v členení **Zariadenie na úpravu ľadovej plochy so spaľovacím pohonom** .......................... EUR s DPH + **Zariadenie na úpravu ľadovej plochy s elektrickým pohonom** .......................... EUR s DPH **a v súčte vo výške** .......................... **EUR s DPH** (ďalej len „**Kúpna cena**“)
2. V Kúpnej cene v zmysle bodu 3.1. Čl. III. Zmluvy sú zahrnuté všetky náklady súvisiace s plnením predmetu Zmluvy vrátane komplexnej dodávky Tovaru do miesta dodania uvedeného v Čl. II. Zmluvy a vykládky Tovaru v dohodnutom mieste dodania Tovaru a odskúšania jeho funkčnosti ako aj náklady Predávajúceho súvisiace so Záručnou dobou podľa tejto Zmluvy. Kúpna cena je konečná, záväzná a nemenná.
3. Kúpna cena bude uhradená na základe faktúry so splatnosťou 30 dní odo dňa doručenia faktúry Kupujúcemu. Predávajúci vystaví faktúru po riadnom dodaní Tovaru. Prílohou faktúry bude Preberací protokol podpísaný oboma zmluvnými stranami.
4. Faktúra vystavená Predávajúcim musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty. V prípade, že faktúra nebude obsahovať tieto náležitosti, Kupujúci má právo vrátiť ju na doplnenie alebo prepracovanie Predávajúcemu. V takom prípade začne plynúť nová 30-dňová lehota splatnosti faktúry odo dňa doručenia takto doplnenej alebo prepracovanej faktúry Kupujúcemu. Povinnou prílohou faktúry musí byť dodací list podpísaný zodpovedným pracovníkom Kupujúceho.
5. V prípade omeškania Predávajúceho s dodaním Tovaru v termíne podľa Čl. II. Zmluvy, sa Zmluvné strany dohodli na **zmluvnej pokute vo výške 0,05 %** z Kúpnej ceny za každý deň omeškania.
6. Ak sa Kupujúci omešká s plnením svojich peňažných záväzkov voči Predávajúcemu, Predávajúci je oprávnený voči Kupujúcemu uplatniť úroky z omeškania z nezaplatenej sumy vo výške podľa § 369a v spojení s § 369 ods. 2 ObZ a podľa § 1 ods. 1 nariadenia vlády Slovenskej republiky č. 21/2013 Z. z., ktorou sa vykonávajú niektoré ustanovenia Obchodného zákonníka v znení neskorších predpisov.
7. Zmluvné strany sa dohodli, že Kupujúci je oprávnený si jednostranne započítať akúkoľvek svoju splatnú, ako aj nesplatnú, pohľadávku voči Predávajúcemu vyplývajúcu zo Zmluvy z titulu zmluvnej pokuty, náhrady škody, či iného titulu proti akejkoľvek pohľadávke Predávajúceho voči Kupujúcemu - najmä voči pohľadávke Predávajúceho na zaplatenie Kúpnej ceny za Tovar.
8. Kúpna cena sa považuje za uhradenú dňom odpísania finančných prostriedkov z bankového účtu Kupujúceho v prospech Predávajúceho.
9. Uplatnením zmluvnej pokuty u Predávajúceho a/alebo zaplatením zmluvnej pokuty Predávajúcim nie je dotknuté právo Kupujúceho uplatňovať u Predávajúceho v plnom rozsahu náhradu škody spôsobenú porušením povinností zo strany Predávajúceho, na ktoré sa vzťahuje zmluvná pokuta.
10. Zaplatenie zmluvnej pokuty a/alebo náhrady škody ani uplatnenie zmluvnej pokuty a/alebo náhrady škody nezbavuje Predávajúceho plniť povinnosť zabezpečenú zmluvnou pokutou.
11. Zmluvné strany sa dohodli, že Kupujúci neposkytuje Predávajúcemu zálohové platby ani preddavky.

**Čl. IV.**

**Záruka, Zodpovednosť za vady, reklamácie Tovaru**

1. Záručné podmienky sa riadia Inštalačným a užívateľským návodom  k Tovaru a podmienkami uvedenými v záručnom liste, ktoré sú neoddeliteľnou súčasťou dodávky Tovaru. **Záruka na Tovar je ......... mesiacov, pričom sa Záruka uplatňuje na materiál a prácu nevyhnutnú na odstránenie vady** (ďalej len „**Záručná doba**“). Záručná doba na Tovar začína plynúť odo dňa podpísania Dodacieho listu Kupujúcim . V prípade oprávnenej reklamácie sa Záručná doba uvedená v prvej vete tohto bodu predlžuje o čas, počas ktorého bola vada odstraňovaná.
2. Predávajúci zodpovedá za to, že Tovar zodpovedá kritériám na účel, na ktorý je určený a že si v Záručnej dobe zachová požadované vlastnosti a bude plne spôsobilý na použitie a účel, na ktorý je určený.
3. Počas trvania Záručnej doby má Kupujúci právo na bezplatné odstránenie všetkých zistených vád, nedorobkov alebo nekompletnosti (ďalej len „**Vady**“), ktoré vznikli z titulu riadneho užívania Tovaru. Pre vylúčenie pochybností platí, že všetky náklady, ktoré vzniknú v súvislosti s odstránením vád znáša Predávajúci.
4. Reklamáciu zistených Vád je Kupujúci povinný uplatniť u Predávajúceho písomne. Predávajúci je povinný vybaviť reklamáciu uplatnenú Kupujúcim a odstrániť Vady do 24 hodín, ak sa Zmluvné strany nedohodnú na inej lehote, na svoje vlastné náklady, inak je Kupujúci oprávnený odstrániť Vady sám alebo prostredníctvom tretej osoby na náklady Predávajúceho. Predávajúci sa zaväzuje náklady vynaložené Kupujúcim na odstránenie Vád uhradiť bez zbytočného odkladu po tom, ako bude na to Kupujúcim vyzvaný.
5. Vadou sa rozumie akákoľvek odchýlka v kvalite, rozsahu alebo v parametroch Tovaru, stanovených v tejto zmluve a jej prílohách, vo všeobecne záväzných právnych predpisoch a technických normách, platných v Slovenskej republike. Za vady tovaru sa považujú aj chýbajúce alebo neúplné doklady, ktoré je predávajúci povinný podľa zmluvy odovzdať Kupujúcemu spolu s Tovarom.
6. Po odstránení vád, zistených pri odovzdaní a prevzatí tovaru a/alebo po odstránení reklamovaných vád, pripraví Predávajúci záznam, ktorý potvrdia svojím podpisom zodpovední zástupcovia oboch zmluvných strán.
7. V prípade omeškania Predávajúceho s odstraňovaním Vád v Záručnej dobe v termíne podľa bodu 4.4. Zmluvy, je Predávajúci povinný uhradiť Kupujúcemu zmluvnú pokutu vo výške
0,05 % z Kúpnej ceny za každý deň a každý prípad omeškania zvlášť.
8. V prípade, ak odstránenie vady v lehote podľa tohto článku nie je možné, je Predávajúci povinný v tej istej lehote poskytnúť Kupujúcemu na užívanie náhradný kus Tovaru, ktorý spĺňa kvalitatívne podmienky tejto Zmluvy po dobu odstraňovania vady pôvodného Tovaru. V prípade výskytu neodstrániteľnej vady Tovaru, je Predávajúci povinný dodať Kupujúcemu do 48 hodín od nahlásenia neodstrániteľnej vady nový kus Tovaru, ktorý spĺňa kvalitatívne podmienky podľa tejto Zmluvy. Ustanovenia tejto Zmluvy týkajúce sa dodania Tovaru sa použijú primerane.
9. V prípade, ak predávajúci nedodrží záručnú dobu uvedenú v návrhu na plnenie kritérií, je povinný verejnému obstarávateľovi zaplatiť zmluvnú pokutu vo výške 2381 EUR za každý rok nedodržania záručnej doby aj neukončený.
10. V prípade, ak predávajúci nedodrží lehotu dodania uvedenú v návrhu na plnenie kritérií, je povinný verejnému obstarávateľovi zaplatiť zmluvnú pokutu vo výške 278 EUR za každý jeden deň nedodržania ponúknutej lehoty dodania.

**Čl. V.**

**Doba trvania Zmluvy a jej zánik**

* 1. Zmluva sa uzatvára na **dobu určitú**, **a to do času riadneho dodania Tovaru**.
	2. Zmluvu je možné kedykoľvek ukončiť písomnou dohodou Zmluvných strán.
	3. Kupujúci je oprávnený od Zmluvy odstúpiť, okrem dôvodov na odstúpenie podľa Obchodného zákonníka, aj z nasledovných dôvodov:
1. ak Predávajúci nedodal Tovar alebo jeho časť podľa predmetu Zmluvy v zmysle stanovenej lehoty dodania uvedenej v kritériu K2,
2. ak Predávajúci dodá predmet Zmluvy v rozpore s podmienkami dohodnutými
v Zmluve,
3. ak Predávajúci Vady Tovaru neodstráni riadne a včas v súlade s podmienkami dohodnutými v Zmluve, alebo nezaistí náhradné riešenie (zapožičanie plne funkčného náhradného Tovaru/zariadenia),
4. porušenia povinnosti registrácie Predávajúceho v zmysle zákona o RPVS, ak mu táto povinnosť vznikla,
5. z dôvodov uvedených v § 19 zákona o verejnom obstarávaní.
	1. Predávajúci je oprávnený odstúpiť od Zmluvy:
6. ak je Kupujúci v omeškaní s úhradou ceny Tovaru podľa bodu 3.3. Zmluvy o viac ako 30 dní.
	1. V prípade odstúpenia zaniká Zmluva dňom doručenia odstúpenia druhej Zmluvnej strane. V prípade pochybností, písomnosť doručená na adresu uvedenú v záhlaví Zmluvy bude považovaná za doručenú priamo do vlastných rúk druhej Zmluvnej strany, a to aj v prípade, ak táto písomnosť bude vrátená poštou ako písomnosť neprevzatá, v takomto prípade sa za deň doručenia považuje deň jej vrátenia. Uvedené platí aj v tom prípade, ak sa druhá Zmluvná strana o tejto skutočnosti nedozvie.
	2. Za vyššiu moc brániacu vykonávaniu Zmluvy sa považujú prípady, ktoré nie sú závislé, ani ich nemôžu ovplyvniť Zmluvné strany, napr. vojna, mobilizácia, povstanie, živelné pohromy. Ak splnenie Zmluvy sa stane nemožným pre vyskytnutie sa vyššej moci, Zmluvná strana, ktorá sa bude chcieť odvolať na vyššiu moc, je povinná bez zbytočného odkladu požiadať druhú Zmluvnú stranu o úpravu Zmluvy vo vzťahu k predmetu, cene a času plnenia. Ak nedôjde k dohode, má Zmluvná strana, ktorá sa odvolala na vyššiu moc, právo **odstúpiť** od Zmluvy. Účinky odstúpenia nastanú dňom doručenia oznámenia o odstúpení od Zmluvy.
	3. Odstúpenie od zmluvy bez ohľadu na zmluvnú stranu, ktorá od zmluvy odstúpila,
	sa nedotýka práva odstupujúcej zmluvnej strany na zaplatenie zmluvnej pokuty a náhrady škody spôsobenej porušením zmluvnej povinnosti, ani zodpovednosti za vady a plynutia záručnej doby.

**Článok VI**

**Register partnerov verejného sektora**

1. V prípade, ak má byť podľa platných právnych predpisov, najmä podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon o RPVS“) Predávajúci partnerom verejného sektora, Predávajúci sa zaväzuje a zodpovedá za to, že bude počas celej doby platnosti a účinnosti tejto zmluvy zapísaní v registri partnerov verejného sektora. Za dodržiavanie tohto bodu zmluvy subdodávateľmi zodpovedá v plnom rozsahu Predávajúci. Porušenie povinnosti Predávajúceho podľa tohto bodu sa považuje za podstatné porušenie tejto zmluvy. V prípade porušenia povinností podľa tohto bodu zo strany Predávajúceho a/alebo akéhokoľvek jeho subdodávateľa má Kupujúci právo od tejto zmluvy odstúpiť.
2. Kupujúci má tiež právo odstúpiť od tejto zmluvy uzatvorenej s Predávajúcim, ak tento je partnerom verejného sektora, a ak počas trvania zmluvy nastanú nasledovné skutočnosti:
	1. nadobudne právoplatnosť rozhodnutie o výmaze predávajúceho ako partnera verejného sektora z registra podľa § 12 zákona o RPVS,
	2. nadobudne právoplatnosť rozhodnutie o pokute z dôvodov podľa § 13 ods. 2 zákona o RPVS,
	3. dôjde k výmazu predávajúceho ako partnera verejného sektora na návrh oprávnenej osoby,
	4. je Predávajúci ako partner verejného sektora viac ako 30 dní v omeškaní so splnením povinnosti podľa § 10 ods. 2 tretej vety zákona o RPVS.
3. Predávajúci je kedykoľvek na žiadosť Kupujúceho povinný do 3 pracovných dní predložiť všetky zmluvy so subdodávateľmi predávajúceho, a to v každom okamihu realizácie predmetu plnenia tejto zmluvy.
4. Kupujúci má právo prestať plniť svoje zmluvné povinnosti podľa tejto zmluvy bez toho, aby sa dostal do omeškania, ak počas trvania zmluvy nastanú nasledovné skutočnosti:
5. nie je splnená povinnosť podľa § 11 ods. 2 zákona o RPVS,
6. Predávajúci ako partner verejného sektora je v omeškaní so splnením povinnosti podľa § 10 ods. 2 tretej vety zákona o RPVS,
7. v iných v zákone o RPVS stanovených prípadoch.

**Článok VII**

**Komunikácia zmluvných strán a doručovanie**

1. Pokiaľ nie je v tejto zmluve uvedené inak, komunikácia medzi zmluvnými stranami prebieha všetkými dostupnými komunikačnými prostriedkami, najmä, nie však výlučne, listovou zásielkou, elektronickou správou, telefonicky a osobne.
2. Listovú zásielku je možné doručovať prostredníctvom poštového podniku alebo kuriéra na adresu zmluvnej strany uvedenú v záhlaví tejto zmluvy. Za doručenú sa považuje každá listová zásielka, ktorá:
	1. bola adresátom prevzatá dňom jej prevzatia,
	2. prevzatie bolo adresátom odmietnuté, dňom, kedy bolo prevzatie odmietnuté,
	3. bola uložená na pobočke poštového podniku uplynutím tretieho dňa od uloženia, aj keď sa adresát s jej obsahom neoboznámil.
3. Elektronická správa sa považuje za doručenú deň nasledujúci po jej odoslaní na emailovú adresu adresáta podľa tejto zmluvy a to aj vtedy, ak sa adresát o jej obsahu nedozvedel. Uvedené neplatí, ak je odosielateľovi doručená automatická správa o nemožnosti adresáta oboznámiť sa so správou spolu s uvedením inej kontaktnej osoby.
4. V prípade vyhlásenia mimoriadnej situácie alebo mimoriadnej udalosti v zmysle zákona č. 42/1994 Z. z. o civilnej ochrane obyvateľstva v znení neskorších predpisov, alebo v prípade vyhlásenia vojny, vojnového stavu, výnimočného alebo núdzového stavu v zmysle ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov, je možné doručovať tie písomnosti, ktoré môžu mať za následok vznik, zmenu alebo zánik práv a povinností zmluvných strán vyplývajúcich z tejto zmluvy aj prostredníctvom elektronickej schránky v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) (ďalej len ako „zákon o e-Governmente“). Doručovanie písomností zaslaných prostredníctvom elektronickej schránky v zmysle zákona o e-Governmente sa riadi príslušnými ustanoveniami tohto zákona.
5. Zmluvné strany sú povinné v lehote 5 kalendárnych dní písomne oznámiť druhej zmluvnej strany mená a mailové adresy kontaktných osôb pre účely tejto zmluvy. Zmluvné strany sú povinné minimálne raz denne kontrolovať kontaktné emailové schránky.
6. Zmluvné strany sú povinné bez zbytočného odkladu, najneskôr do 5 kalendárnych dní od zmeny, oznámiť si navzájom akúkoľvek zmenu kontaktných údajov. Takéto oznámenie je účinné jeho doručením.

**Čl. VIII.**

**Záverečné ustanovenia**

1. Zmluvu je možné meniť alebo dopĺňať text len formou písomných dodatkov dohodnutých v celom rozsahu a podpísaných oprávnenými zástupcami oboch Zmluvných strán v súlade s § 18 zákona o verejnom obstarávaní v platnom znení.
2. V ostatných otázkach neupravených Zmluvou platia predovšetkým ustanovenia Obchodného zákonníka, zákona č. 343/2015 Z. z. o verejnom obstarávaní a ostatné všeobecne záväzné predpisy platné v Slovenskej republike.
3. Ak niektoré ustanovenia Zmluvy nie sú celkom alebo sčasti účinné alebo neskôr stratia účinnosť, nie je tým dotknutá platnosť ostatných ustanovení. Namiesto neúčinných ustanovení a na vyplnenie medzier sa použije úprava, ktorá pokiaľ je to právne možné, sa najviac približuje zmyslu a účelu Zmluvy, pokiaľ pri uzatváraní Zmluvy túto otázku Zmluvné strany brali do úvahy.
4. Zmluva sa vyhotovuje v **štyroch rovnopisoch** s platnosťou originálu, z ktorých Kupujúci obdrží dve vyhotovenia a Predávajúci dve vyhotovenia.
5. Táto zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia v Centrálnom registri zmlúv v zmysle § 47a ods. 1 zák. č. 40/1964 Zb. Občianskeho zákonníka v znení neskorších predpisov v spojení s § 5a zák. č. 211/2000 Z. z. zákona o slobodnom prístupe k informáciám
6. Zmluvné strany vyhlasujú, že túto Zmluvu uzavierajú vážne a slobodne, že ich zmluvná voľnosť nie je obmedzená, že ustanovenia Zmluvy sú pre nich zrozumiteľné a určité, že Zmluvu neuzavreli v tiesni ani za nápadne nevýhodných podmienok alebo v omyle, že si Zmluvu u prečítali, a porozumeli jej obsahu.
7. Neoddeliteľné prílohy Zmluvy tvoria:

Príloha č.1: Návrh na plnenie kritérií

Príloha č. 2 Technická špecifikácia predložená v rámci ponuky

V ....................... dňa: ........................... V Bratislave dňa: ...............................

**Predávajúci:** **Kupujúci:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Hlavné mesto Slovenskej republiky Bratislava**